alexandrainst/scandi-wiki huggingface dataset:
Stu Cook

Stuart Alden «Stu» Cook () er ein amerikansk bassgitarist, mest kjend som bassist i rockebandet Creedence Clearwater Revival.

Karriere 
I midten av 1970-åra gjekk Cook og tidlegare CCR-trommeslagar Doug Clifford inn i Don Harrison Band, som gav ut to album. I 1979 produserte Cook 15 songar av Roky Erickson and the Aliens, som kom ut i 1980 på to album med forskjellig rekkefølgje på songane, The Evil One og I Think Of Demons.
Frå 1986 til 1991 var Cook medlem av countrybandet Southern Pacific. Cook og Clifford starta sidan bandet Creedence Clearwater Revisited i 1995.

Diskografi

Med Don Harrison Band
1976: The Don Harrison Band
1977: Red Hot

Med Roky Erickson and The Aliens
1980: Roky Erickson and the Aliens
1981: The Evil One

Med Southern Pacific
1986: Killbilly Hill
1988: Zuma
1990: County Line
1991: Greatest Hits

Med Creedence Clearwater Revisited
1998: Recollection

Kjelder
Denne artikkelen bygger på «Stu Cook» frå ,  den 16. august 2013.

Bakgrunnsstoff 
Creedence Clearwater Revisited (offisiell nettstad)

Musikarar frå California
USA-amerikanske bassistar
Creedence Clearwater Revival
Doug Clifford

Douglas Ray «Cosmo» Clifford () er ein amerikansk trommeslagar, mest kjend som medlem av rockebandet Creedence Clearwater Revival. Etter at CCR vart oppløyst gjekk Clifford og tidlegare CCR-bassisten Stu Cook inn i Don Harrison Band, og gav òg ut eit soloalbum kalla Cosmo. 

I 1995 starta Clifford og Cook bandet Creedence Clearwater Revisited.

Diskografi

Solo
 Cosmo (1971)

Med Don Harrison Band
The Don Harrison Band (1976)
Red Hot (1977)

Med  Creedence Clearwater Revisited
 Recollection (1998) - dobbelt konsertalbum
 The Best of Creedence Clearwater Revisited (20th Century Masters - The Millennium Collection) (2006) - konsertalbum
 JDRF Hope for the Holidays (2009) - Run, Rudolph, Run

Kjelder
Denne artikkelen bygger på «Doug Clifford» frå ,  den 16. august 2013.  
 

Musikarar frå California
USA-amerikanske trommeslagarar
Creedence Clearwater Revival
Porterville av Creedence Clearwater Revival

«Porterville» er ein song av det amerikanske rockebandet Creedence Clearwater Revival. Han vart gjeven ut som den siste singelen under namnet The Golliwogs, før dei skifta namn til Creedence Clearwater Revival, i januar 1968. Singelen kom sidan ut på debutalbumet Creedence Clearwater Revival same året. 

Songen var skriven av John Fogerty og vart spelt inn i oktober 1967.

Innhald
 «Porterville» (2:22)
 «Call It Pretending» (2:09)

Medverkande
 John Fogerty - gitar, vokal
 Tom Fogerty, rytmegitar
 Stu Cook - bass
 Doug Clifford - trommer

Songar frå 1968
Singlar frå 1968
Creedence Clearwater Revival-songar
Songar skrivne av John Fogerty
Fantasy Records

Fantasy Records er eit amerikansk plateselskap skipa i 1949 av Max og Sol Weiss i San Francisco i California. I byrjinga var musikkalbum innan sjangeren jazz hovuddelen av utgjevingane til selskapet. Saul Zaentz kom i 1955 inn i administrasjonen, og leia i 1967 eit konsortium som kjøpte ut brørne Weiss av selskapet. I 1964 signerte Zaentz eit lovande lokalt band, The Blue Velvets. Bandet skiftet snart namn til The Golliwogs, men i desember 1967 skiftet dei namn att til Creedence Clearwater Revival. CCR skulle på slutten av 1960- og byrjinga av 1970-talet bli det mest suksessfulle bandet til plateselskapet. 

Saul Zaentz selde i 2004 Fantasy Records til eit konsortium leia av TV-produsenten Norman Lear, og Fantasy vart slått saman med Concord Records. Det nye selskapet tok namnet Concord Music Group. Kort tid etter signerte John Fogerty kontrakt med selskapet, etter at han på 1970-talet rauk uklår med Zaentz og forlét Fantasy Records.

Kjelder
Denne artikkelen bygger på «Fantasy Records» frå ,  den 16. august 2013.  
 

USA-amerikanske plateselskap 
Skipingar i 1949
Concord Music Group
1949 i USA
Born on the Bayou

«Born on the Bayou» er opningssporet på det andre albumet til Creedence Clearwater Revival, Bayou Country. Han vart gjeven ut som B-sida til singelen «Proud Mary», som nådde andreplassen på Billboard-lista i USA. 

Som låtskrivar sa John Fogerty: 

«Born on the Bayou» er eit døme på 'swamp-rock', ein sjanger som er assosiert med John Fogerty, Little Feat/Lowell George, The Band, Canned Heat, J.J. Cale, The Doobie Brothers og Tony Joe White. Gitaren i introen er stilt inn på overdrive med ein langsam vibrato frå forsterkaren. Fogerty nytta ein halvakustisk gitar med humbucker (som vart stolen frå bilen hans kort tid etter innspelinga av dette sporet). E7-akkorden gjev songen ein sterk sørstatsblues-kjensle. For mange har vokalprestasjonen på dette sporet vore noko av det beste John Fogerty har gjort, medan heile songen er rekna som ein av dei beste av Creedence. «Born on the Bayou» vart nytta som opningsspor på dei fleste av konsertane til CCR og var ein signaturlåtane deira.

Andre versjonar
Tina Britt spelte ein versjon av songen kalla «Born on a Bayou» i 1969.

«Born on the Bayou» vart spelt av Bad Habits, Little Richard i 1971 på albumet King of Rock and Roll, og av Francis Cabrel i 2008 på albumet Des roses et des orties, som «Né dans le Bayou». Ein annan fransk versjon («Dans Le Bayou») skriven av Jean Fauque vart sungen av Johnny Hallyday i 1996 på albumet Destination Vegas. Han er òg vorte spelt av Foo Fighters og gjeve ut i lag med «Resolve» i 2006. Ein versjon av The Broken Homes vart nytta i filmen Born on the Fourth of July (1989).

Songen er nytta i The Return of Swamp Thing, John Woo-filmen Hard Target og Adam Sandler-filmen The Waterboy. Det finst òg eit kort klipp av songen i filmen Stop-Loss.

Roger Daltrey frå The Who har fortalt korleis han har elska songen sidan han høyrte han på Woodstockfestivalen, og spelar han ofte på solokonsertane sine. Han vart stundom spelt av The Who på turneen deira i 1989 òg. 

Ratt spelte ein versjon av songen på albumet deira med same namn. 

Daughtry, Slash og Chad Kroeger spelte songen i 2008

Kjelder
Denne artikkelen bygger på «Born on the Bayou» frå ,  den 16. august 2013. 
 oppgav desse kjeldene:

Bakgrunnsstoff
 

Creedence Clearwater Revival-songar
Songar frå 1969
Songar skrivne av John Fogerty
Songar produserte av John Fogerty
Fantasy Records-singlar
Songar om Sørstatane
Etta James-songar
Foo Fighters-songar
Little Richard-songar
Songen Green River

«Green River» er ein song av det amerikanske rockebandet Creedence Clearwater Revival. Songen vart skriven av John Fogerty og gjeven ut som singel i juli 1969, ein månad før albumet med same namn kom ut.

Bakgrunn 

Songen «Green River» vart basert på ein stad der Fogerty brukte å vere ved Putah Creek. Tittelen på songen kom frå etiketten på ei sirupsflaske, som heitte «Green River».

Allmusic skreiv som songen: «Det som er så merkverdig med «Green River» er at songen på så mektig vis frambringer bileta sine på mindre enn to og eit halvt minutt, på ei tid då ein langvarig jam var i ferd med å bli idealet i rock and roll. Creedence Clearwater Revival forstod at mindre framleis kunne bety meir, og «Green River» er eit glimrande døme på dette.»

Salstal  
«Green River» selde til gullplate (500 000 einingar) den 13. desember 1990.

Andre versjonar
Mary Wilson frå The Supremes arbeidde med den britiske plateprodusent Gus Dudgeon på ein versjon tidleg i 1980-åra, men denne vart aldri gjeven ut. Countrybandet Alabama spelte inn ein versjon av songen i 1982 for albumet Mountain Music.

I media
Songen er spelbar i videospelet Rock Band.
Songen vert spelt i traileren for filmen Taking Woodstock.
Songen er med i videospelet Grand Theft Auto: San Andreas på classic rock-stasjonen K-DST.
Songen vart spelt under eit grasklypparløp i King Of The Hill-episoden «Hank's Back Story».

Kjelder

Denne artikkelen bygger på «Green River (song)» frå ,  den 17. august 2013. 
 oppgav desse kjeldene:

Bakgrunnsstoff
 

Songar frå 1969
Singlar frå 1969
Creedence Clearwater Revival-songar
Songar skrivne av John Fogerty
Songar produserte av John Fogerty
Fantasy Records-singlar
Bad Moon Rising

«Bad Moon Rising» er ein song skriven av John Fogerty og framført av Creedence Clearwater Revival. Han var den første singelen frå det tredje albumet deira, Green River og kom ut i april 1969, fire månader før albumet. Songen nådde andreplassen på Billboard Hot 100 og toppen av UK Singles Chart, der han låg i tre veker i september 1969. Han var den andre singelen til CCR som selde til gullplate i USA.

Songen har vorte spelt inn av minst 20 andre artistar, i stilar som varierer frå folk til reggae til psykedelisk rock.

I 2011 rangerte Rolling Stone songen på 364. plass på lista si over dei 500 beste songane gjennom tidene.

Komposisjon 
Fogerty skreiv visstnok «Bad Moon Rising» etter å ha sett The Devil and Daniel Webster. Inspirert av ein scene i filmen med ein tropisk orkan hevdar Fogerty songen omhandlar «apokalypsen som skulle kome til å råke oss»

Mondegreen

Refrenget «there's a bad moon on the rise» har ofte vorte mistydd som «there's a bathroom on the right». Fogerty har parodiert denne mistydinga på konsertversjonar av songen.

Andre versjonar
Jerry Lee Lewis spelte inn ein versjon av songen i 1973 for albumet The Session. Fogerty og Lewis spelte inn ein versjon i lag i 2010 på albumet Mean Old Man. Emmylou Harris spelte ein versjon av songen i 1981 på albumet Evangeline. I 1986 nådde ein versjon av det australske bandet the Reels 11. plass på den australske lista. Den skotskr tradisjonelle gruppa Battlefield Band spelte inn ein versjon i 1987 for albumet After Hours: Forward to Scotland's Past. Ein versjon av The Blue Aeroplanes frå 1995 finst på EPen Sugared Almond.

Filmmusikk
Songen er blitt nytta i mange filmar, som An American Werewolf in London, My Fellow Americans, Twilight Zone: The Movie, Blade, Sweet Home Alabama,  My Girl, Man of the House, Mr. Woodcock og The Big Chill. 

Han er òg nytta i mange fjernsynsprogram, som Supernatural, Cold Case, Northern Exposure og Alvin and the Chipmunks.

Ein remiks av songen finst i videospelet Crackdown 2.

Songen er spelbar i videospelet Guitar Hero 5 og Rock Band 3.

Salslister

Vekeslister

Årslister

Salstrofé og salstal

Kjelder
Denne artikkelen bygger på «Bad Moon Rising (song)» frå ,  den 17. august 2013. 
 oppgav desse kjeldene:

Bakgrunnsstoff
 

Songar frå 1969
Singlar frå 1969
Songar skrivne av John Fogerty
Creedence Clearwater Revival-songar
Jerry Lee Lewis-songar
John Fogerty-songar
Nummer-ein-singlar i Storbritannia
Nummer-ein-singlar i Irland
Nummer-ein-singlar i New Zealand
Nummer-ein-singlar i Sør-Afrika
 364
Songar produserte av John Fogerty
Fantasy Records-singlar
Songar om død
Emmylou Harris-songar
The Everly Brothers

The Everly Brothers er ei amerikansk country-inspirert rockegruppe sett saman av brørne Isaac Donald «Don» Everly (f. 1937) og Philip «Phil» Everly (f. 1939).
Duoen slo gjennom i 1957 med sine fine vokalharmoniar og akustiske westerngitarspel. Dei blei kjent for hittar som «Bye Bye Love», «Wake Up Little Susie», «All I Have to Do Is Dream» og «Crying in the Rain». Songane dei framførte og harmonisynginga deira inspirerte grupper som The Beatles, The Beach Boys, Simon & Garfunkel og a-ha. Med sin pene, harmoniske stil var gruppa mindre kontroversielle enn andre tidlege rockmusikarar som Little Richard og Elvis Presley, men dei fekk stor tyding for utviklinga av sjangeren. Dei blei plasserte i Rockens æresgalleri (Rock and Roll Hall of Fame) i 1986.

Everly Brothers hadde sterke musikalske røter i countrymusikken, ettersom foreldra deira var countrymusikarar frå Kentucky. Dei opptredde på foreldra sitt musikkprogram på radio i Iowa frå 7-8-årsalderen, og programmet blei etterkvart kjend som The Everly Family Show. Everly Brothers var ei av fleire syngande syskengrupper innan countrymusikk på 1950-talet, som The Delmore Brothers, The Louvin Brothers, Jim & Jesse (McReynolds) og The Osborne Brothers. Synginga deira hadde tett harmoni, merka seg ut ved mykje bruk av parallelle tersar. Desse skilde seg ut frå klassiske harmoniar, og gjorde at kvar melodilinje kunne stå på eigne bein. Som regel song Don den nedre melodilinja (baryton) og Phil den øvre (tenor). I «"Devoted To You» bytta dei stadig kven som song den øvre og kven som song den nedre. Don song dei fleste sololinjene åleine, som i versa i «Bye Bye Love», men Phil song solo i til dømes «It's All Over».

Duoen hadde ei stordomstid i åra rundt 1960. Populariteten deira begynte å dala ei tid før den britiske bølgja, og dei klarte aldri å gjenvinna populariteten sin. Ei tid fortsette dei å gje ut plater, men skilte lag i 1973 som bitre uvennar. Everly-brønre begynte å opptre saman igjen i 1983, og Paul McCartney skreiv songen «On The Wings Of A Nightingale» til dei, som blei ein liten hit. Everley Brothers har sidan opptredd ein del saman, mellom anna på Simon & Garfunkel sin gjenforeningsturne i 2003–2004. Dei har også vore solomusikarar. Phil Everly hadde mellom anna noko suksess saman med Cliff Richard.

I Noreg hadde duoen særleg stor suksess med singelen «Crying in the Rain» på byrjinga av 1960-talet. Den norske gruppa a-ha spelte inn ein versjon av denne i 1990 på sitt fjerde album, East of the Sun, West of the Moon.

The Everly Brothers var blant dei første ti namna som blei tekne opp i Rockens æresgalleri (Rock and Roll Hall of Fame) i 1986. Sidan er dei også blitt tatt opp i Hall of Fame for både country og rockabilly.

Kjelder

The Everly Brothers Songs  - Top Songs / Chart Singles Discograph, MusicCVF.com
History, everlybrotahers.net

Denne artikkelen bygger på «The Everly Brothers» frå , og «The Everly Brothers» frå  den 17. august 2013.

Bakgrunnsstoff 
 Offisiell nettstad 

USA-amerikanske rockegrupper
USA-amerikanske musikkgrupper
Rock and Roll Hall of Fame
Skipingar i 1957
Familiegrupper
Syskenduoar
Lodi av Creedence Clearwater Revival

«Lodi» er ein song av John Fogerty og framført av det amerikanske rockebandet Creedence Clearwater Revival. Han vart spelt inn i mars 1969 og kom ut i april, fire månader før albumet, som B-sida til «Bad Moon Rising», den første singelen frå Green River.

Songen skildrar ein avdanka musikar som har enda opp i småbyen Lodi (uttalt «low-die»), ein liten jordbruksby i Central Valley kring 110 km frå heimstaden til Fogerty i Berkeley. Etter å ha spelt i lokale barar er forteljaren stranda utan råd til buss eller tog til å komme seg av stad.  Fogerty sa seinare at han aldri faktisk hadde vitja Lodi før han skreiv songen, og berre valde staden fordi «namnet høyrtes så kult ut». Songen refererer til byen som ein uinteressant jordbruksby, sjølv om forteljaren ikkje nemner spesifikt kva som er gale med staden. Refrenget i songen «Oh Lord, stuck in Lodi again», har vore temaet for fleire hendingar i Lodi sidan.

Andre versjonar

Songen har vorte spelt av mange andre musikarar som Emmylou Harris, Tom Jones, Bo Diddley, Buck Owens, The Flying Burrito Brothers, Ronnie Hawkins, Smokie, Dan Penn og The Blue Aeroplanes.

Kjelder

Denne artikkelen bygger på «Lodi (Creedence Clearwater Revival song)» frå ,  den 17. august 2013. 
 oppgav desse kjeldene:

Bakgrunnsstoff
 

Songar frå 1969
Singlar frå 1969
Songar skrivne av John Fogerty
Songar produserte av John Fogerty
Fantasy Records-singlar
Creedence Clearwater Revival-songar
Emmylou Harris-songar
John Fogerty-songar
Tom Jones-songar
Buck Owens-songar
Bo Diddley-songar
Smokie-songar
The Flying Burrito Brothers-songar
Songar om byar
Songar om California
Down on the Corner

«Down on the Corner» er ein song av det amerikanske rockebandet Creedence Clearwater Revival. Han vart gjeven ut på det fjerde studioalbumet deira, Willy and the Poor Boys (1969). Songen omhandlar soga om eit oppdikta band, Willy and the Poor Boys, og om korleis dei speler på gatehjørner for å muntre folk opp og tene nokre slantar. Songen nådde tredjeplassen på Hot 100 i USA den 20. desember 1969. B-sida «Fortunate Son» gjekk opp til 14. plass i USA den 22. november 1969, veka før Billboard gjekk bort frå å ta med begge sider av ein singel på lista.

Songen refererer til baljebass (gut bass) i linja «Blinky thumps the gut bass and solos for a while». I ei framføring i 1969 på The Ed Sullivan Show spelte bandet songen som Willy and the Poor Boys. Stu Cook spelte då baljebass.

Andre versjonar 
Jerry Reed spelte inn ein versjon av songen i 1982 for albumet The Bird.
The Mavericks spelte inn ein versjon av songen på albumet King of the Hill-Music From and Inspired by the TV Series.
Rockegruppa Big Country gav ut ein versjon av songen i 2001 på albumet Under Cover.
Adam Harvey framførte ein duett av songen i lag med Leo Sayer på Both Sides Now.
Beastie Boys sampla songen på sporet «Time to Get Ill» på albumet Licensed to Ill (1986).
Goo Goo Dolls spelte inn songen i 1989 for albumet Jed med Lance Diamond på vokal.
MC Paul Barman samplar songen på sporet «Hot Guacamole» frå 2009 på albumet Thought Balloon Mushroom Cloud.
Rapgruppa SFC sampla songen på sporet «Can't Wait» frå 1990 på albumet Saved Man in the Jungle.
Miriam Makeba spelte inn ein sørafrikansk versjon på albumet sitt Keep Me in Mind i 1970.
 The Osmond Brothers song songen i Wonderful World of Disney-episoden «Disneyland Showtime».
  Harry Belafonte spelte inn songen i 1970 som ein duett med Lena Horne til albumet Harry & Lena  på RCA
 D.O.A. brukte melodien, men skreiv ny tekst, til protestsongen sitt «Billy and the Socreds» i 1986.
La Portuaria spelte songen i 2005 på albumet Rio.

I andre medium

Songen er spelbar i videospelet Rock Band.
Musikken vart nytta i ein reklame for Walgreens. 
Opningsmelodien vert nytta i opninga av The Rechids.

Kjelder
Denne artikkelen bygger på «Down on the Corner» frå ,  den 17. august 2013. 
 oppgav desse kjeldene:

Bakgrunnsstoff

Creedence Clearwater Revival-songar
Songar skrivne av John Fogerty
Songar produserte av John Fogerty
Singlar frå 1969
Songar frå 1969
Fantasy Records-singlar
Songar om dansing
Jerry Reed-songar
Fortunate Son

«Fortunate Son» er ein song av Creedence Clearwater Revival på albumet Willy and the Poor Boys frå 1969. Han vart gjeven ut som singel i lag med «Down on the Corner» i september 1969. Denne songen nåded 14. plassen på singellista i USA den 22. november 1969, veka før Billboard gjekk bort frå praksisen med å liste begge sidene av ein singel. Denne songen og den andre sida, «Down On The Corner», klatra i lag til niandeplassen veka etter og nådde tredjeplassen tre veker seinare, den 20. desember 1969. Singelen hadde seld til gullplate i desember 1970.  Pitchfork Media plasserte songen på 17. plass på lista si over dei 200 beste songane frå 1960-åra.

Opphav

Songen vart inspirert av David Eisenhower, barnebarnet til president Dwight David Eisenhower som vart gift med Julie Nixon, dottera til president Richard Nixon, i 1968. John Fogerty sa til Rolling Stone: «Julie Nixon heldt lag med David Eisenhower, og du berre hadde den kjensla av ingen av desse kom til å bli involvert i krigen. I 1968 trudde mesteparten av landet at soldatane hadde høg moral, og 80 % var for krigen. Men somme av oss som følgde nøye med forstod at me var på veg mot trøbbel.»

Andre versjonar
Songen har sidan vorte spelt inn eller framført av  Bob Seger, La Renga, Gordon Downie and the Country of Miracles, Brandi Carlile, Pearl Jam, U2, Sleater-Kinney, Corrosion of Conformity, Cat Power, The Dropkick Murphys, .38 Special, Circle Jerks, Jeff B.R.I.C.K. & The Mortiboys, Minutemen, Kid Rock, W.A.S.P., Todd Snider og Patty Griffin, Bruce Springsteen, Santana, The Ghost Inside, Scott Stapp, The Screaming Jets, Wyclef Jean og Sleater-Kinney.

I 2013 spelte Fogerty inn ein versjon av songen i lag med Foo Fighters for albumet Wrote A Song For Everyone.

I andre medium
Songen vart nytta i introen til spelet Battlefield Vietnam. Songen vart òg nytta i ein trailer for Battlefield: Bad Company 2: Vietnam. I tillegg finst songen i videospela Call of Duty: Black Ops, Homefront, BioShock Infinite og han er spelbar i spelet Rock Band.

«Fortunate Son» vart nytta i filmane Forrest Gump, Live Free or Die Hard og Battleship, i tillegg til ein episode av American Dad!.

Ein coverversjon av songen vert spelt av Lyle Workman mot slutten av den 108. episoden av Sons of Anarchy.

Ein versjon av songen vert nytta i ein reklame for Wrangler.

Salstrofé

Kjelder

Songar frå 1969
Singlar frå 1969
Antikrigssongar
Creedence Clearwater Revival-songar
Bob Seger-songar
Songar om Vietnamkrigen
Songar skrivne av John Fogerty
Songar produserte av John Fogerty
USA-amerikanske hardrock-songar
 099
Death Cab for Cutie-songar
Dropkick Murphys-songar
Fantasy Records-singlar
Pearl Jam-songar
U2-songar
United States National Recording Registry-innspelingar
Travelin' Band

«Travelin' Band» er ein song skriven av John Fogerty og opphavleg spelt inn av Creedence Clearwater Revival. Han vart gjeven ut på albumet deira Cosmo's Factory i 1970. Med «Who'll Stop the Rain» på andre sida var han ein av tre doble A-sida singlar frå det albumet som nådde Topp 5 på poplista i USA og den første av to som nådde andreplassen, i lag med «Lookin' Out My Back Door». «Travelin' Band» var òg ein hit i Storbritannia, der han nådde åttandeplassen på UK Singles Chart. I Noreg nådde singelen fjerdeplassen. 

Songen var inspirert, både musikalsk og vokalmessig, av rock and roll-songar frå 1950-åra, særleg dei av Little Richard. I oktober 1972 meinte selskapet som hadde rettane til Richard sin «Good Golly, Miss Molly» at «Travelin' Band» var altfor lik og saksøkte Fogerty for plagiat. Dei kom til forlik i retten. Teksten av songen skildrar livet for ein musikar på turné. 

Songen har vorte spelt av fleire andre artistar, mellom anna Elton John, som spelte inn ein versjon tidleg i karrieren sin. Jerry Lee Lewis song songen i lag med Fogerty på albumet Last Man Standing.

Songen finst i den brasilianske filmen O Homem Que Copiava. 

18. april 2010 framførte Miranda Lambert, Carrie Underwood, Brad Paisley, Charlie Daniels og John Fogerty songen i lag under opninga av Academy of Country Music Awards.

Heile «Travelin' Band» vert spelt under ein slosskampscene i den tredje episoden av fjernsynsserien The Good Guys.

Songen er spelbar i videospelet Rock Band.

Salslister

Kjelder
Denne artikkelen bygger på «Travelin' Band» frå ,  den 17. august 2013. 
 oppgav desse kjeldene:

Bakgrunnsstoff
 

Songar frå 1970
Singlar frå 1970
Creedence Clearwater Revival-songar
Songar skrivne av John Fogerty
Songar produserte av John Fogerty
Songar om turnéliv
Songar om luftfart
Elton John-songar
Jerry Lee Lewis-songar
Lookin' Out My Back Door

«Lookin' Out My Back Door» er ein song av det amerikanske rockebandet Creedence Clearwater Revival. Songen vart skriven av frontmannen John Fogerty og vart gjeven ut på albumet deira Cosmo's Factory i 1970. Singelen vart den femte og siste som nådde andreplassen på Billboard-lista i USA. «Lookin' Out My Back Door» var ei hyllest til Bakersfield Sound, ein musikkstil som påverka John Fogerty og Creedence. Buck Owens, ein av artistane som utvikla Bakersfield Sound er nemnd i teksten.

«Lookin' Out My Back Door» nådde andreplassen på Billboard-lista og gjekk til topps på Cash Box-lista i USA og på VG-lista i Noreg.

Songen vert nytta i Coen-brørne-filmen The Big Lebowski og i We Are Marshall frå 2006.

Salslister

Vekeslister

Årslister

Andre versjonar
I 1973 vart songen spelt inn av Hong Kong-artisten Ma Chia Nar på albumet For Mama.There Goes My Everything. The Stray Cats spelte songen i 1983. Det finske metal-bandet Children of Bodom spelte ein versjon av songen på albumet Skeletons In The Closet.

Kjelder

Denne artikkelen bygger på «Lookin' Out My Back Door» frå ,  den 17. august 2013. 
 oppgav desse kjeldene:

Bakgrunnsstoff
 

Creedence Clearwater Revival-songar
Songar frå 1970
Singlar frå 1970
Nummer-ein-singlar i Australia
Songar på toppen av VG-lista
Songar skrivne av John Fogerty
Songar produserte av John Fogerty
Fantasy Records-singlar